runetrust/blame-folketinget-dk huggingface dataset:
Esben Lunde Larsen (V), 2016-04-08:
Jeg er meget bekendt med, at det her ikke er noget, der dumper ned fra himlen og rammer vores mad, men jeg tror, ordførerne er klar over, at en stor del af de varer, der importeres til dette land, kan have problematiske stofkombinationer, og at det jo er derfor, det ikke nytter noget at lave nationale forbud, som svækker danske producenter, men netop sikrer, at de varer, der er i et indflydende lag til Danmark, har nogle standarder, der lever op til vores.
Flemming Damgaard Larsen (V), 2012-11-06:
Jamen det arbejde her indgår jo i det udvalg, der er nedsat til at se på en ny styringsstruktur for folkekirken, og der vil det være sådan, at alle mulige parter overhovedet, altså også det enkelte menighedsråd, vil have mulighed for at give deres mening til kende.
Trine Bramsen (S), 2013-11-08:
Vores retssale skal være åbne og frit tilgængelige for offentligheden, og alle skal som udgangspunkt kunne overvære retsmøder, men vi har samtidig en forpligtelse til at skabe en grundlæggende tryghed for alle, involverede såvel som personale, en forpligtelse, som vi aldrig må fravige.
Henrik Dahl (LA), 2015-11-19:
Udover de grunde, der allerede er blevet nævnt, og som vi kan tilslutte os, så er det også, fordi vi simpelt hen synes, at det er uhensigtsmæssigt med en parallel proces, som både ville følge af, at man satte beslutningsforslaget i værk, og af, at regeringen har sat et arbejde i værk.
Lotte Rod (RV), 2023-11-09:
Noget af det allervigtigste er jo, at der er en ekstra lærer eller pædagog, sådan at hvis der er nogle børn, der har været i konflikt i frikvarteret, så er der med det samme en voksen, som kan snakke med eleverne, uden at hele resten af klassen jo så er alene, eller at der er muligheden for, at man kan dele undervisningen op, at man er to om at forberede den, og at man kan variere undervisningen, sådan at elever har muligheden for at være med på forskellige måder.
Astrid Krag (S), 2014-01-29:
Det mener jeg alt sammen sigter på, at vi får både en meget mere målrettet kontrol med sektoren og en meget bedre regelefterlevelse og dermed jo også nogle forbrugere, der, når de vælger at ligge i solarium – og der er Venstre jo også meget store tilhængere af at holde fast i, at det enkelte menneske har et valg – gør det på et oplyst grundlag og kan være sikre på, at det solarium, de lægger sig ind i, overholder de grænseværdier, der er, så de ikke bliver udsat for unødig fare, hvilket jo ellers Sikkerhedsstyrelsens tilsyn viste var tilfældet i 59 pct. af de solarier, man var ude ved.
Ole Hækkerup (S), 2013-01-25:
Det er et væsentligt tryk, man laver med regeringens lovpakke, og der tror jeg virkelig man kommer til at komme i bund med meget, men jeg er heller ikke så naiv, at jeg ikke tror, at der ikke er nogen af dem, der begår økonomisk kriminalitet, der i løbet af nogle år vil finde på noget nyt.
Hans Christian Schmidt (V), 2000-03-29:
Vi kan ikke støtte de tre krav, som de er lagt frem, og jeg vil starte med det sidste krav først: Der er faktisk ingen ud over regeringen, der ønsker, at skovejerne skal tvinges til at tegne en obligatorisk skadesforsikring. Der er sådan set heller intet erhverv, der er tvunget til en parallel ordning som den her.
Peter Christensen (V), 2011-06-21:
Så undrede jeg mig jo over – for nu bor jeg privat i et område, hvor vi læser JydskeVestkysten – at hr. Nick Hækkerup den 25. marts skrev i JydskeVestkysten: ... så vi langt om længe kan få etableret det længe lovede kontrolanlæg ved den dansk-tyske grænse i Padborg.
Mette Frederiksen (S), 2015-12-15:
Det er, at man fra starten foretager den rigtige prioritering, at man lader være med at skære i boligydelsen for at kunne bruge penge på en boligjobordning, at man lader være med at sende regningen til landets pensionister – og ja, nogle af dem er svage pensionister – for at man kan give skattelettelser.
Karsten Hønge (SF), 2021-03-09:
Mennesker, der tidligere var beskæftiget i det lukkede minkerhverv eller tilhørende erhverv, skal videre i arbejdslivet, og der kan netop uddannelse være en hjælpende hånd – en hånd, der trækker de her mennesker ind i et nyt arbejdsliv, og en hånd i ryggen til både den enkelte og til de kommuner, der er særlig hårdt ramt.
Meta Fuglsang (SF), 2010-11-24:
Er ministeren tilfreds med ambitionsniveauet for afbureaukratisering af kommunerne i forhold til afsnittet om frikommuneforsøg i finanslovaftalen bl.a. set i lyset af, at frikommunerne skal høste erfaringer om konsekvenserne af statslig styring og ikke fritages for statslig styring?
Bent Bøgsted (DF), 2004-03-09:
Jeg er sikker på, at hr. Jens Peter Vernersen, dengang Socialdemokratiet havde regeringsmagten og var meget aktive inden for skattepolitik og finanspolitik, ville have påstået, at når der kommer 6 mia. kr. mere ud i forbrug, vil det skabe arbejdspladser.
Frank Dahlgaard (KF), 1999-05-07:
Og vi har jo alle sammen i Folketinget en interesse i, at de her ting bliver belyst ordentligt, sådan at vi kan trykke på de grønne knapper, i hvert fald os i forligspartierne, med et sikkert grundlag for, at dette her juridisk er i orden i forhold til grundloven.
Lene Espersen (KF), 2008-03-11:
Derudover indfører vi en helt ny proces, som betyder, at hvis tiltalespørgsmålet ikke er afgjort 1 år og 6 måneder efter sigtelsestidspunktet, skal anklagemyndigheden underrette sigtede om, hvorpå sagen beror, og om, hvornår man forventer en afgørelse bliver truffet.
Claus Hjort Frederiksen (V), 2008-11-20:
Det er, fordi EU’s forordning omhandler private løntilskud, og det er jo derfor, vi har valgt at udforme lovforslaget, så løntilskudsordningen tilpasses de nye EU-regler med de ændringer, der er nødvendige for at opfylde kravene til forordningen.
Jan Petersen (S), 2007-04-24:
Derudover har jeg også kunnet konstatere, at der måske for enkelte kommuner ikke er angivet den korrekte opstilling af valgforbund, hvilket introducerer en problemstilling, som også er interessant at få belyst i bedømmelsen af det her forslag, nemlig: Hvorfor er det kun interessant at drøfte, hvis et parti får flertal?
Jens Vibjerg (V), 2002-05-03:
Jeg kan sådan set svare de to ordførere under ét: Jeg tror da også, at det fortsat vil være kvinderne, der tager den største del af orloven, men jeg tror, at med den geniale måde, vi har udformet den nye barselorlov på, vil langt flere mænd bruge en del af orloven.
Svend Auken (S), 2004-12-07:
Så er jeg ligesom hr. Albrechtsen ked af, at ministeren ikke benytter lejligheden til at sige – havde jeg nær sagt, undskyld udtrykket – et par borgerlige ord til forsamlingen her og offentligheden og understreger nødvendigheden af, at vi får etableret den danske aktør på energimarkedet.
Fie Hækkerup (S), 2023-03-23:
Derfor er vi også glade for, at det her lovforslag understøtter forbrugerbeskyttelsen, ved at forbrugerne kun kan optage lån, som deres økonomi kan bære, samtidig med at der kommer et loft over de samlede omkostninger til lånet, så det sikres, at udsatte forbrugere ikke ender i den her onde gældsspiral.
Rasmus Jarlov (KF), 2019-11-15:
Nu har vi så haft en høringsproces, og der er blevet afleveret en række høringssvar fra erhvervsorganisationer og virksomheder – Danfoss, Novo Nordisk og endda Ørsted, som staten jo er hovedaktionær i – og de høringssvar er meget, meget skarpe.
Kristian Thulesen Dahl (DF), 2012-05-08:
For hvor man for et år siden og indtil valget i september sagde til vælgerne, at man ville kræve en vækst i de offentlige udgifter på 1,4 pct. som noget, der var helt afgørende nødvendigt for udviklingen af den offentlige sektor, så har man i dag fremlagt et udspil i den her såkaldte 2020-plan, hvor man altså skriver, at det offentlige forbrug skal stige med godt 0,8 pct. og ikke 1,4 pct.
Keld Albrechtsen (EL), 2003-12-03:
Hvis jeg nu f.eks. begyndte, hvad jeg naturligvis slet ikke kunne finde på, at kalde Dansk Folkepartis Ungdom for en politisk rendesten, ville det være utilbørligt, eller hvis jeg gjorde det over for en hvilken som helst anden organisation, og altså heller ikke Modkraft skal tåle, at folketingsmedlemmer står og betegner dem som den politiske rendesten.
Pernille Rosenkrantz-Theil (EL), 2002-05-22:
Når Rigsarkivet f.eks. må udflyttes til Odense, kan det hverken begrundes med, at Odense ligger i en af de svageste regioner, eller at man på den måde kommer tættere på sine brugere og samarbejdspartnere, for de bor nemlig for 90 pct.s vedkommende i Storkøbenhavn.
Thor Gunnar Kofoed (V), 2004-03-25:
Man har fokuseret meget på artikel 69, men vel nok snart alle - jeg ved selvfølgelig ikke, om SF har gjort det - har accepteret, at den ikke rigtig kan bruges til noget i Danmark, så hvorfor vil SF ikke acceptere, at landdistriktsmidlerne er en god ting, som kan bruges til det, man ønsker, nemlig miljø- og naturforbedring osv.?
Øjvind Vilsholm (EL), 2019-01-11:
Tilsvarende er der jo også stoffer i legetøj, som børn reagerer forskelligt på, og den særlig forsigtige forælder kunne have en interesse i at undgå nogle stoffer, som er lovlige, men som man enten har mistanke til eller har en følelse af ikke er godt for ens barn.
Lene Espersen (KF), 2007-03-22:
For så vidt angår spørgsmålet om inspektionskompetence, er regeringen enig med både udvalget og forslagsstillerne i, at Datatilsynet bør have kompetence til at foretage inspektion af private dataansvarliges lokaler, hvor der sker behandling af personoplysninger i forbindelse med tv-overvågning.
Søren Søndergaard (EL), 2002-04-04:
Men jeg kunne godt tænke mig at spørge om, hvad det er, der gør, at Socialdemokratiet synes, at det er problem at bruge den domstol i Europarådet, som vi i fællesskab har skabt, i forhold til alle de sager, som ikke kan komme længere i det russiske retssystem.
Lene Espersen (KF), 2005-04-21:
Er der f.eks. sket fejl med hensyn til partshøring, vil denne adgang til bl.a. at klage kunne føre til, at den oprindelige afgørelse anses for ugyldig, sådan at der først kan træffes en ny afgørelse, når borgerne har haft lejlighed til at blive hørt.
Arne Toft (S), 2002-12-04:
, nemlig selve spørgsmålet om formelle forpligtelser, om det moralske dilemma i dobbeltmandater og spørgsmålet om aflønning ifølge dobbeltmandater. For det første følger der med de hverv, som forslaget omhandler, en række formelle forpligtelser og stærke kompetencer og beføjelser, forpligtelser, der gør, at et borgmesterhverv forudsætter daglig virksomhed i kommunen.
Yvonne Herløv Andersen (CD), 1998-04-23:
Men som sagt ser vi da gerne, at socialmiljøet, som jeg vil kalde det, bliver forbedret inden for daginstitutionsområdet, vi medvirker også gerne til det, men vi synes nok, vi skal se lidt på økonomien i det og se, hvor det kan svare sig at satse pengene.
Jacob Jensen (V), 2010-09-07:
Så er jeg i øvrigt glad for, at hr. Morten Bødskov synes, at det er vigtigt, at vi også kigger på hr. Morten Bødskovs plan, for jeg kan forstå, at store dele af deres plan er en del af VKO's plan, som man jo her på det seneste har overtaget.
Bjarne Laustsen (S), 2014-03-11:
Set i bagklogskabens ulideligt klare lys skulle vi da selvfølgelig – og det blev jo også debatteret blandt fiskeriordførere og ministre dengang – have debatteret, hvad konsekvenserne ville være, fordi man da selvfølgelig fra EU's side ligeværdigt skulle have forhandlet både makrelaftalen og også spørgsmålet omkring Norgesaftalen.
Birgitte Josefsen (V), 2006-05-30:
Men tvungen opfølgning skal jo kun bruges i de tilfælde, hvor alle mulige andre foranstaltninger ikke rækker, og når vi siger 100 patienter, så er jeg overbevist om, at det måske kan komme til at dreje sig om en eller to patienter om året, hvor man vil have brug for lovens bestemmelser om tvungen opfølgning.
Jesper Petersen (S), 2018-05-08:
Men jeg har måske bare det lønlige håb, at man sådan har en lidt klarere opdeling af de ting, man fremsætter, og at det, hvis der så ender med at være sådan et forslag med rigtig mange ting i, måske kom med et lidt bedre varsel end på den sidste mulige fremsættelsesdato.
Ole Glahn (RV), 2005-06-16:
Nu har jeg fået ministerens udlægning, men det, jeg synes er vigtigt at få ministerens svar på, er: Hvad er begrundelsen for, at vi ikke kan få lavet en rammeaftale, så vi kender det økonomiske grundlag, tingene skal hvile på, før man laver et eksperiment med, at de sociale institutioner kan blive overtaget af kommunerne?
Henriette Kjær (KF), 1997-11-06:
Da Det Konservative Folkepartis ordfører på området ikke kan være til stede, skal jeg på hr. Christian Aagaards vegne fremsætte følgende: Det Konservative Folkeparti kan ikke støtte dette lovforslag om en vejledende folkeafstemning om Danmarks udlændingepolitik allerede her tirsdag den 18. november, selv om vi i Det Konservative Folkeparti er for stramninger, ligesom vi mener, at Danmark skal have en forstærket humanitær profil med støtte til en indsats i flygtninges nærområder og en sammenhæng mellem bistanden til flygtninge i Danmark og i nærområderne.
Morten Messerschmidt (DF), 2006-05-02:
Der vil jeg bare gerne høre: Hvilken reaktion forestiller ordføreren sig fra Tyrkiets side, når eller hvis EU engang bliver nødt til at sige: Det her fører ingen vegne, vi kommer aldrig i mål, fordi vanskelighederne, der skal overvindes, ganske enkelt er for massive?
Nanna Westerby (SF), 2009-12-01:
Men det, der er målet med helhedsskolen, er at sørge for, at det liv, man har i fritidshjemmet eller SFO'en, og det liv, man har på skolen, bliver bedre integreret; at der er mere plads til leg mellem alle dansktimerne, og at der er lidt mere luft i en ellers presset skoledag.
Louise Frevert (DF), 2002-03-21:
Eksamenskommissionen for Navigatøruddannelsen og Eksamenskommissionen for Maskinmesteruddannelsen nedlægges, da det alligevel hidtil har været Søfartsstyrelsen, der har varetaget opgaverne med hensyn til afholdelse af eksamen, udstedelse af beviser, behandling af klager og spørgsmål.
Jacob Jensen (V), 2015-12-16:
Men der er så også et ordsprog, der siger, at den, der tier, samtykker, og jeg ved ikke, om det gør sig gældende her, men det er min opfattelse, at Socialdemokraterne rent faktisk står ved kritikken, og så meget desto mere er der så grund til at finde ud af, hvordan man har tænkt at indfri de løfter, når man nu ikke har tænkt sig at stille det som konkrete forslag i Folketinget.
Jytte Andersen (S), 2000-03-16:
Som jeg har sagt tidligere, er vi i øjeblikket ved at forhandle med de private udlejere og med pensionskasserne, og de er i øjeblikket ved at undersøge, hvor mange boliger der kan stilles til rådighed, og på hvilke punkter der efter udlejernes mening er behov for at ændre i den eksisterende ordning.
Ulla Tørnæs (V), 2010-04-26:
Derudover indføres der mulighed for at udføre stikprøvekontrol i sager om social pension, så kommunerne kan indhente oplysninger om indkomst- og formueforhold fra arbejdsgivere og pengeinstitutter i sager om social pension, der udtages til stikprøvekontrol.
Morten Helveg Petersen (RV), 2001-12-06:
Det er af ren og skær nødvendighed, at vi skal gennemføre det her, og i mellemtiden holder vi selvfølgelig vejret i spænding over det nye forslag, der bliver lagt frem, men indtil da er vi selvfølgelig nødt til at vedtage forslaget, som det ligger her.
Margrethe Vestager (RV), 2013-01-15:
Det gør jo også, at timingen for den her debat er særdeles god, fordi den gør, at de her diskussioner kan tages i den kommunale valgkamp, og så kan vælgerne tage stilling til, hvad det er for en opgave, de gerne vil have at deres nyvalgte kommunalbestyrelse sætter sig for at løse.
Anne Baastrup (SF), 2001-03-21:
Indførelsen af en eventuel rotationsordning er udskudt til et senere tidspunkt, og heller ikke dette punkt kan efter SF's opfattelse begrunde et nej til Nicetraktaten. Nicetraktaten indeholder i artikel 7 en bestemmelse, ifølge hvilken Ministerrådet kan påtale det, hvis det mener, at der er en risiko for, at et medlemsland krænker menneskerettighederne.
Torsten Schack Pedersen (V), 2006-03-29:
Enhedslisten vil oprette et nævn som en buffer eller mægler mellem det private erhvervsliv og offentlige forskningsinstitutioner, og af forslaget fremgår det, at nævnet skal sikre, at tilkomne midler fordeles i overensstemmelse med institutionens og samfundets prioriteringer som vedtaget af de kompetente organer og den enkelte forsker.
Katrine Robsøe (RV), 2022-04-06:
Altså, jeg synes, det er en rigtig god idé at have fokus på det, og det er jo godt at have et kontor til det, men når vi nu også bruger penge på det, så håber jeg også, at vi kan få nogle konkrete ting ud af det, for det var det, jeg i hvert fald dengang forstod på regeringen at man rent faktisk gerne ville, altså få nogle nye idéer på bordet – noget, der måske ikke lige havde været oppe før.
Christina Egelund (LA), 2019-03-26:
Jeg vil bare kvittere for det, hvis ordføreren virkelig mener det, man siger, alvorligt, nemlig at det er et kardinalpunkt for Det Radikale Venstre, og skulle man indtræde i en ny regering, som har andre ønsker på det her område, end Det Radikale Venstre har, så kigger vi sammen på det.
Dina Raabjerg (KF), 2024-04-24:
Ved at placere ansvaret for klimaberegningerne hos et uafhængigt organ vil man gerne sikre, at data og analyser er fri for politisk bias og påvirkning, og det er, fordi man gerne vil øge troværdigheden i forhold til tallene og flytte fokus fra en diskussion om tal til de initiativer, vi sætter i søen.
Pernille Schnoor (ALT), 2018-04-19:
Nu er ministeren gået, tror jeg, men jeg ville faktisk sige, at i dag er en stor dag, for jeg er enig i nogle af de ting, som ministeren sagde i den indledende tale, nemlig at vi ikke skal have et standardregime, hvor ting bliver udløst som standard, altså hvor standardbehandlinger og standardmetoder automatisk bliver udløst, for alle mennesker er forskellige, og de skal ses og behandles som sådan.
Sophie Løhde (V), 2012-12-19:
Og det viser jo i hvert fald, at det godt kan være, at der er nogle læger, der synes, at der er nogle patienter, der skal vente længere, men danskerne er tilsyneladende enige med oppositionen her i Folketingssalen om, at det også er vigtigt fremadrettet at sikre patienterne retten til den hurtige behandling.
Astrid Krag (S), 2013-04-10:
Jeg er optaget af, at vi kan komme derhen, hvor læger trygt kan deltage i et nødvendigt samarbejde med industrien uden at være bange for at få beklikket og sat spørgsmålstegn ved deres habilitet, hvor industrien igen oplever, at det er nemt at gøre læger interesseret i et nødvendigt samarbejde, og hvor der er fuld åbenhed omkring det.
Kim Sejr (RV), 2003-05-20:
De var kommet så langt ud, at for at indfri gælden skulle huset sættes på tvangsauktion. Familien har været ude for en økonomisk ulykke, kommer i en socialt dårlig situation, og så skal huset på tvangsauktion, og så tænker jeg: Hvad er perspektivet i det?
Sara Olsvig (IA), 2013-02-06:
Er ordføreren enig i, at vi sådan set ikke oplevede nogen problemer i forhold til paskontrol og det, at folk skulle bevæge sig videre ind i rigsfællesskabet og til Danmark, da vi i 2010 og 2011 havde olieefterforskningsboringer og havde hundredvis af arbejdere udefra ind og ud af Grønland i de måneder?
Pia Olsen Dyhr (SF), 2010-03-26:
Jeg forventer på baggrund af den positive reaktion, der har været her, at det betyder, at vi i forligskredsen om kemikaliehandlingsplanen nu også vil inddrage diskussionen om duftpolitik, og jeg forventer egentlig også, at Miljøministeriet derfor går i gang med at diskutere, hvordan man kan forestille sig at duftpolitikker kan være i fremtiden, hvordan man kan regulere på det her område, om man kan regulere og i hvilket omfang. Så jeg vil sige tak for den positive tilkendegivelse i forhold til det, og vi vil selvfølgelig arbejde videre på det, så vi er sikre på, at de mennesker, der er duftallergikere, kan få en bedre hverdag.
Niels Helveg Petersen (RV), 1999-12-08:
Det følger jo af Amsterdamtraktaten, at EU's aktioner skal være i overensstemmelse med principperne i FN's pagt, men det følger altså også af udviklingen i folkeretten, at der kan være situationer, hvor det er legitimt at anvende som en nødudgang, som det står i DUPI-rapporten, at gå ind i militær intervention, uden at der foreligger et klart FN-mandat.
Ole Vagn Christensen (S), 1998-04-03:
Derfor skal ændringerne på området ses som en forløber for en samlet fiskerilov, som påregnes at blive fremsat i næste samling. Rutinemæssig kontrol om bord på fartøjer eller i virksomheder i fiskeribranchen bliver efter gældende regler foretaget uden retskendelse.
Sandy Brinck (S), 2000-05-18:
Vi er af den opfattelse i Socialdemokratiet, at det forslag, Venstre har stillet, har indbygget nogle faremomenter, bl.a. med hensyn til at underminere det overenskomstsystem, vi har på tandlægeområdet, og det vil på sigt medføre, at brugerbetalingen vil blive øget. Vi skal også være opmærksomme på, at vi har et klagesystem hæftet op på det overenskomstsystem, som vi formentlig vil komme til at underminere med Venstres forslag.
Peter Hummelgaard (S), 2025-05-07:
Det håber jeg også spørgeren er enig med mig i, for hvis vi skal gennemføre markante strafskærpelser, som jeg ved Dansk Folkeparti også kalder på, er vi altså også nødt til at skaffe mange flere fængselspladser, også på den helt korte bane, det kan vi ikke komme udenom.
Peter Skaarup (DD), 2024-02-28:
Jeg kunne godt tænke mig at starte med det, jeg håber er konklusionen på den her debat – det hører jeg faktisk også fra de partier, der har været oppe på talerstolen indtil nu, at den i høj grad er – nemlig at forbryder man sig imod de værdier, vi har som samfund, så skal det have konsekvenser, og så skal der også falde nogle følelige straffe og i yderste konsekvens også udvisning, hvis man ikke er dansk statsborger.
Tom Behnke (KF), 2001-10-11:
om autorisation af radiografer, og det er med præcis de samme begrundelser som under forrige punkt på dagsordenen, nemlig behandlingen af lovforslag nr. L 4, forslag til lov om bioanalytikere, og jeg skal ikke trætte salen med at gentage, hvad jeg sagde dér, men blot henvise til det. Men jeg har så et spørgsmål i forhold til præcis lovforslag nr. L 5 om radiograferne, for nu hørte vi før under det forrige punkt på dagsordenen, at ministeren sagde, at det med beskæftigelseskravet på 3 år inden for de sidste 5 år var noget, EU havde bestemt.
Kristian Thulesen Dahl (DF), 2009-12-16:
Jeg er glad for, at det anerkendes – godt nok med udtrykket bedre sent end aldrig, men det må jo alligevel vække begejstring nogle steder – at man altså i kommuner nu sidder med helt konkrete renoveringsprojekter for bestemte faglokaler ude på skolerne.
Rasmus Nordqvist (ALT), 2016-12-05:
Alternativet er jo altid glade for at debattere og er selvfølgelig også blevet inspireret af det her lidt underlige forløb op til en ny regering, så jeg har faktisk skrevet to taler: En rød tale, som handler om de bekymringer, vi har omkring vores mærkesager – jeg tror, de fleste af jer faktisk kender det meste af indholdet – men jeg har også skrevet en grøn tale, og den vælger statsministeren. Noget af det, som gør Alternativet allermest nysgerrig, når vi ser på regeringen og regeringsgrundlaget, er faktisk de mange nyoprettede ministerier og ministerposter.
Benedikte Kiær (KF), 2011-04-29:
Så vil jeg blot lige pointere, at med hensyn til en klar linje, som hr. Thomas Jensen nævner, kan jeg læse i den artikel i Altinget om regeringens ghettostrategi og Socialdemokraternes boligpolitik, at der vist er rimelig meget slinger i, hvad socialdemokraten hr. Thomas Jensen vil, for jeg synes, der er rimelig meget uklarhed både med hensyn til refusionsstøtten, og med hensyn til hvorvidt man vil følge regeringens ghettostrategi.
René Gade (ALT), 2017-10-10:
Men ligesom med retssikkerhedspakke III, som vi står og debatterer enkelte elementer fra, er vi nu i gang med at opleve, hvad demokratiet rent faktisk har brug for, for at det kan leve og fungere optimalt, og det er, at partierne bliver involveret, bliver inviteret til møderne, og at der er klarhed over, hvad det er, der er foregået i fortiden, også selv om det gør ondt hist og her, for der er begået fejl, sådan vil det altid være, og når man skal træffe gode beslutninger, er det ofte på baggrund af erfaringer, der bunder i netop begåede fejl. Så det er en glædens dag for mig at stå heroppe og føle, at jeg faktisk har indblik i, hvad det er, vi går og træffer beslutningerne om.